Soome Meteoroloogiainstituut

Soome Meteoroloogiainstituut (FMI) on asutus, mis tegeleb ilmaandmete kogumise ja teadustamisega Soomes.

Asutuse peakontor asub Helsingis Kumpula ülikoolilinnakus. FMI-s on täiskohaga töötajaid umbes 540.

Instituut teostab mõõtmisi atmosfääris, merel ja kosmoses. Selleks kasutab FMI üle 400 jaama."Observations". en.ilmatieteenlaitos.fi. vaadatud 26.12.2016. FMI ilmaradarite võrgustik koosneb kümnest Doppleri radarist."FMI Radar Network". en.ilmatieteenlaitos.fi. vaadatud 26.12.2016. FMI on üks väheseid asutusi Soomes, mis tegeleb kosmoseuuringutega. Instituut on osalenud mitmes NASA ja ESA missioonis, näiteks Phoenix, Mars Science Laboratory ja Rosetta."Finnish Space Technology On Board Rosetta And Philae". www.innoconnections.com. vaadatud 26.12.2016."Space research at FMI". space.fmi.fi. vaadatud 26.12.2016. FMI tegeleb ka õhukvaliteedi uuringutega. Merenduse valdkonnas pakub institutsioon infot jääkatte, meretaseme muutuste ja lainete kohta.

Aastal 2009 tegi VTT uuringu, mille eesmärgiks oli hinnata FMI tegevuse kasumlikkust. Uuringu järelduste põhjal oli kasude suurus rahaliselt 260–290 miljonit eurot, samas on instituudi aastaeelarve vahemikus 50–60 miljonit eurot.Leviäkangas, Pekka; Hautala, Raine (2009). "Benefits and value of meteorological information services – the case of the Finnish Meteorological Institute". Meteorol. Appl. 16 (2009): 369–379. doi:10.1002/met.135. vaadatud 15.02.2016.

Aastal 2013 tegi FMI avalikult kättesaadavaks mitmed andmekogud, et võimaldada tarkvaraarendajatel luua uusi teenuseid ja rakendusi."Finnish Meteorological Institute makes its data sets public". www.lvm.fi. vaadatud 26.12.2016.

FMI teadlane Pekka Janhunen leiutas 2006. aastal elektrilise päikesepurje."Electric solar wind sail spacecraft propulsion". www.electric-sailing.fi. vaadatud 26.12.2016. Sellega seoses on meteoroloogiainstituut teinud koostööd Eesti tudengisatelliidi programmiga.

 Viited 

Kategooria:Teadusasutused
Kategooria:Meteoroloogia
Kategooria:Hüdroloogia